# Nouâls

Novâls
Nouâls (Neaux en francês) est una cumena francêse et arpetana du Rouanês dedens le Biôjolês historico, qu’o sè trôve dens le dèpartement de Lêre en règion Ârvèrgne-Rôno-Ârpes.
Los habitents du vilâjo s’apèlont los Novaliens et les Novaliènes.

## Geografia

Le bôrg de la cumena sè trôve a 395 m de hiôt sus le replat de Nouâls qu’est d’amont les croses de la reviére de Gant en mide et de la gota d’Ècoron$^,$ a la bise que sè trôvont en mide du Rouanês.

## Toponimia

Le nom de la cumena vint bentout d’una contraccion du latin NŎVĀLĒS (TERRÆ) — o est le plurâl de NŎVĀLE (« tèrra novèlament èssartên ; laborâjo »).
* Atèstacions historiques (sèlèccion)
* Novals en 1020 ;
* Noals u XI$^{émo}$ siècllo et XVI$^{émo}$ siècllo ;
* Nualz en 1225 ;
* Noauz en 1287 et 1317 ;
* Noalibus en 1379 et 1433 ;
* Nualibus en 1380 et 1411 ;
* Noyaus, Nualibus u XIV$^{émo}$ siècllo ;
* Naux, Sainte-Marguerite-de-Naux en 1789 ;
* Neaux u XVIII$^{émo}$ siècllo.
Pendent le Moyen Âjo centrâl, le nom arpetan d’origina — Novâls — at èvoluâ vers la fôrma d’a cet’hora.

## Cultura locâla et patrimouèno
### Endrêts et monuments

* l’égllése Sente-Marguerita$^,$ qu’est ‘mancâblament du XI$^{émo}$ siècllo ;
* les carriéres de Nouâls.

## Vêre étot

* Wikimedia Commons propôse de documents multimèdia libros sus Nouâls.

### Liems de dehôr
## Notes et rèferences
### Notes

* ↑ O s’apelêt avèrti Novâls ou (Nœvâls en grafia sarrên).
* ↑ Le [r] roulâ at étâ remplaciê per le [ʀ] râcllo dens la prononciacion locâla de l’arpetan.
* ↑ Ils ècrisont arriér-més « los Nœvalièns et les Nœvaliènes » en grafia sarrên.

### Noms d’endrêt

* ↑ Prononciê (la Loire en francês).
* ↑ Prononciê (le Gand en francês).
* ↑ Prononciê (le ruisseau d’Écoron en francês).
* ↑ Prononciê (l’église Sainte-Marguerite en francês), qu’ils ècrisont étot « l’églése Sente-Marguerita » en grafia sarrên.

### Vocabulèro
#### — Enfocajon et somèro

* Varianta rouanârda de « viua » f.
* Varianta rouanârda de « èpatâyes » ou « ècartâyes » a fpl.
* « dehôr » (déhôr en grafia sarrên) prèp est le muet rouanârd por « en defôr de » loc prèp.
* Varianta rouanârda de « sarrâye » a f.
* Varianta rouanârda de « lims » mpl.
* Varianta rouanârda (déhôr en grafia sarrên) de « defôr » m.

#### — Tèxto

* ↑ Varianta rouanârda de « comena » f.
* ↑ Varianta rouanârda de « francêsa » a f.
* ↑ Varianta rouanârda de « dèpartament » m.
* ↑ Varianta rouanârda de « velâjo » m.
* ↑ « croses » fpl est le muet rouanârd por « valâs » fpl ou « combes » fpl. Varianta rouanârda de « mot » m.
* ↑ « mide » m est le muet rouanârd por « mié-jorn » m.
* ↑ « gota » f est le muet rouanârd por « rio » m ou « tèrrâl » m.
* ↑ « bentout » (bèntout en grafia sarrên) adv est le muet rouanârd por « pôt-étre » adv.
* ↑ Varianta rouanârda de « èssartâye » pp f
* ↑ « laborâjo » m est le muet rouanârd por « gagnâjo » m, « èrmo » m ou « vièro » m.
* ↑ « d’a cet’hora » loc a est le parlement rouanârd por « d’ora » loc a. Varianta rouanârda de « parlament » m.
* ↑ Varianta forésièna de « Senta-Margrita » ou « Santa-Margrita » f.
* ↑ « ‘mancâblament » (‘mancâblement en grafia sarrên) adv est le muet rouanârd por « probâblament » adv ou « de sûr » loc adv.

### Rèferences
#### — Principâles

* Prononciacion en arpetan rouanârd du pouent « 21. Cotouro » de l’ALLy retranscrita d’aprés la nôrma AFE.
* (fr)(frp) Louis Mèrciér, Les Contes de Jean-Pierre. Édition bilingue (francoprovençal-français), Liyon, LivresEMCC, 2011, vol. 1 et 2.
* (fr) Grande encyclopédie du Forez et des communes de la Loire. Roanne et son Arrondissement, Le Cotiô, Horvath, 1984, pp. 489-490.

#### — Toponimiques

* (fr) Jian-Èdmê Duforn, Dictionnaire topographique du Forez et des paroisses du Lyonnais et du Beaujolais formant le département de la Loire, Mâcon, Protat, 1946, col. 637.
* (fr) Èrnèst Nègro, Toponymie générale de la France. Étymologie de 35.000 noms de lieux. Volume II. Formations non-romanes ; formations dialectales, Geneva, Droz, 1991, p. 1301, n$^ô$ 24188.
* (fr) Ana-Marie Vôrpâs, Gllôdo Michiél, Noms de lieux de la Loire et du Rhône. Introduction à la toponymie, Paris, Bonneton, 1997, p. 148.